มติ 7:2 ศาลรธน.ไม่รับวินิจฉัยสูตรคำนวน ส.ส.ปาร์ตี้สิสต์ ระบุเป็นหน้าที่ กกต.
ศาลรัฐธรรมนูญมีมติเสียงข้างมาก 7:2 ไม่รับวินิจฉัยสูตรคำนวน ส.ส.ปาร์ตี้สิสต์ ระบุเป็นหน้าที่คณะกรรมการการเลือกตั้ง24 เม.ย.2562 ข่าวสำนักงานศาลรัฐธรรมนูญ รายงานว่า วันนี้ ศาลรัฐธรรมนูญได้พิจารณาคําร้องกรณีที่คณะกรรมการการเลือกตั้ง - กกต. (ผู้ร้อง) ขอให้ ศาลรัฐธรรมนูญพิจารณาวินิจฉัยตามรัฐธรรมนูญ มาตรา 210วรรคหนึ่ง (1) และ (2) แล้ว มีมติ เป็นเอกฉันท์เห็นว่า กรณีที่ผู้ร้องขอให้ศาลรัฐธรรมนูญพิจารณาวินิจฉัยว่า พ.ร.ป.ว่าด้วยการเลือกตั้งสมาชิกสภาผู้แทนราษฎร พ.ศ.2561มาตรา 128 ขัดหรือแย้งต่อรัฐธรรมนูญ มาตรา 91 ซึ่งเป็นการขอให้พิจารณาวินิจฉัยความชอบด้วยรัฐธรรมนูญของบทบัญญัติแห่งกฎหมายนั้น รัฐธรรมนูญใต้บัญญัติกระบวนการและขั้นตอนในการยื่นคําร้องขอให้ศาลรัฐธรรมนูญพิจารณาวินิจฉัยความชอบ ด้วยรัฐธรรมนูญของบทบัญญัติแห่งกฎหมายไว้เป็นการเฉพาะแล้วโดยการใช้สิทธิทางศาลตามรัฐธรรมนูญ มาตรา 212และการใช้สิทธิทางผู้ตรวจการแผ่นดินตามรัฐธรรมนูญ มาตรา 231 (1) ผู้ร้องจึงไม่อาจ ยื่นคําร้องโดยตรงในประเด็นนี้โดยอาศัยช่องทางตามรัฐธรรมนูญ มาตรา 210 วรรคหนึ่ง (1) ได้ส่วนคําร้องที่ขอให้ศาลรัฐธรรมนูญพิจารณาวินิจฉัยว่า ผู้ร้องจะคํานวณหาจํานวน สมาชิกสภาผู้แทนราษฎรแบบบัญชีรายชื่อตาม พ.ร.ป.ว่าด้วยการเลือกตั้ง สมาชิกสภาผู้แทนราษฎร พ.ศ.2561มาตรา 128 ได้หรือไม่ และการดําเนินการดังกล่าวขอบด้วย รัฐธรรมนูญ มาตรา 91 หรือไม่ นั้น ศาลรัฐธรรมนูญมีมติเสียงข้างมาก (7ต่อ 2) ว่า กรณีดังกล่าว เป็นหน้าที่และอํานาจของผู้ร้องตามรัฐธรรมนูญ มาตรา 91 และ พ.ร.ป.ว่าด้วยการเลือกตั้ง สมาชิกสภาผู้แทนราษฎร พ.ศ.2561มาตรา 128 ซึ่งต้องกระทําหลังจากมีการประกาศผล การเลือกตั้งแบบแบ่งเขตแล้ว และข้อเท็จจริงตามคําร้องยังไม่ปรากฏว่าผู้ร้องได้ใช้หน้าที่และอํานาจตามที่ รัฐธรรมนูญและกฎหมายบัญญัติ กรณีจึงยังถือไม่ได้ว่ามีปัญหาเกี่ยวกับหน้าที่และอํานาจของผู้ร้องเกิดขึ้นแล้ว คําร้องนี้จึงไม่ต้องด้วยหลักเกณฑ์ตามรัฐธรรมนูญ มาตรา 210วรรคหนึ่ง (2) ประกอบ พ.ร.ป.ว่าด้วยวิธีพิจารณาของศาลรัฐธรรมนูญ พ.ศ.2561 มาตรา 44ที่ศาลรัฐธรรมนูญ จะรับไว้พิจารณาวินิจฉัยได้
ศาลรัฐธรรมนูญมีมติเสียงข้างมาก 7:2 ไม่รับวินิจฉัยสูตรคำนวน ส.ส.ปาร์ตี้สิสต์ ระบุเป็นหน้าที่คณะกรรมการการเลือกตั้ง24 เม.ย.2562 ข่าวสำนักงานศาลรัฐธรรมนูญ รายงานว่า วันนี้
คณะกรรมการการเลือกตั้ง,ศาลรัฐธรรมนูญ,สูตรคำนวน ส.ส.ปาร์ตี้สิสต์,เลือกตั้ง 62,เลือกตั้ง